18.01.2019
Ажьырныҳәамза 18, 2019ш. Аԥсны Аҳәынҭқарра Аҵареи аҭҵарадырреи аминистрра апресс-маҵзура.©
Аҧсны Аҳәынҭқарреи Урыстәылатәи «Аҵарадырра, мамзаргьы аквалификациа аҩганктәи азхаҵаразы» ирыбжьарҵаз Аиқәшаҳаҭра, ажьырныҳәамза 11, 2019 шықәсазы азинмчы аиуит.
Иарбоу Аиқәшаҳаҭра, аҩҳәынҭқаррак рзакәанҧҵара инақәыршәаны акредитациа зызу аҵарадырратә программақәа рыла Аҧсни Урыстәылеи иреиҳау аҵараиурҭақәа рҿы аҵарадырра, мамзаргьы аквалификациақәа зауз, аҩҳәынҭқаррак рҿы рзанааҭдырра аизырҳара, мамзаргьы аусуразы алшара арманшәалара ҳәаақәнаҵоит.
Аиқәшаҳаҭра анапаҵаҩра мҩаҧысит Москва ақалақь, ҧхынҷкәынмза 18, 2017 шықәса рзы.